বেতন কম নাও, না হয় চাকরি ছেড়ে দাও
পাকিস্তান ক্রিকেট বোর্ডের (পিসিবি) চেয়ারম্যানের চেয়ারে বসেই বড় সিদ্ধান্ত নিতে যাচ্ছেন নাজাম শেঠি। পিসিবি কর্মকর্তাদের উচ্চ বেতন দেখেই অবাক হন তিনি। 







নাজাম শেঠি পিসিবি কর্মকর্তাদের আলটিমেটাম দিয়েছেন, হয় মাসিক বেতনের ৩০-৪০ শতাংশ কন নিন, না হয় সোজা বাড়ি চলে যান। 




পিসিবির প্রধান নির্বাহী কর্মকর্তা ফয়সাল হাসনাইনকে তার মাসিক বেতনের ২৬ লাখ টাকা থেকে ৪০ শতাংশ কম নেওয়ার জন্য বলেছেন। না হয় সোজা বাড়ি ফিরে যাওয়ার আলটিমেটাম দিয়েছেন চেয়ারম্যান। 
ক্রিকেট পাকিস্তান সূত্রে জানা যায়, শুধু প্রধান নির্বাহী নন, বোর্ডের একাধিক কর্মকর্তা কর্মচারীকে তাদের বেতনের ৩০-৪০ শতাংশ কেটে নেওয়ার জন্য বলা হয়েছে। এতে তারা সম্মত না হলে চাকরি ছেড়ে বাড়ি ফিরে যাওয়ার নির্দেশ দিয়েছেন নাজাম শেঠি। 
বেতন সংক্রান্ত এ বিষয়ে সিদ্ধান্ত নেওয়ার জন্য পিসিবির কর্মকর্তা-কর্মচারীকে এক সপ্তাহ সময় দেওয়া হয়েছে। তবে তারা যদি পদত্যাগ করেন তাহলে তিন মাসের বেতন অগ্রিম পাবেন। 
পিসিবির ২০১৪ সালের সংবিধানে সিইওর কোনো পদ ছিল না।  নতুন এই পদের জন্য মাসে ২৫ লাখ ৯৩ হাজার ৭৫০ টাকা খরচ করতে রাজি নন পিসিবির নতুন চেয়ারম্যান। 
পিসিবির প্রধান আর্থিক কর্মকর্তা জাভেদ মুর্তজা প্রতি মাসে ১৪ লাখ ১২ হাজার ৯৮০ টাকা পান। তিনিও চাকরি হারানোর ঝুঁকিতে রয়েছেন। 
পিসিবির হাইপারফরম্যান্স ইউনিটের পরিচালক নাদিম খানের বেতন ১৪ লাখ ৭২ হাজার ৫০০ টাকা। ইন্টারন্যাশনাল ক্রিকেট অপারেশন্স ম্যানেজার জাকির খান মাসে পান নয় লাখ ৬১ হাজার ৬৬৩ টাকা।
ইনফ্রাস্ট্রাকচার অ্যান্ড রিয়েল এস্টেটের পরিচালক নাসির হামিদের মাসিক বেতন ৯ লাখ, পিসিবির মিডিয়া অ্যান্ড কমিউনিকেশন পরিচালক সামি আল হাসান বিরনির মাসিক বেতন ১৩ লাখ ৯৩ হাজার ৯৯৯ টাকা এবং প্রধান মেডিকেল অফিসার নজিবুল্লাহ সুমরো মাসে বেতন নেন ১১ লাখ ৭৭ হাজার ৫০০ টাকা।
নাজাম শেঠির এ নির্দেশনার পর পিসিবির এই কর্মকর্তারা চাকরি হারানোর শঙ্কায় আছেন।  তাদের আগামী ৭-১০ দিনের মধ্যেই চূড়ান্ত সিদ্ধান্ত জানাতে বলা হয়েছে। অন্যথায় বাড়ি ফিরে যেতে হবে।

পাকিস্তান ক্রিকেট বোর্ডের (পিসিবি) চেয়ারম্যানের চেয়ারে বসেই বড় সিদ্ধান্ত নিতে যাচ্ছেন নাজাম শেঠি। পিসিবি কর্মকর্তাদের উচ্চ বেতন দেখেই অবাক হন তিনি।